Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 48/12/8811	Trebišov, 7.3.2012
EEČ : 2-69-89-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako zákonný otec XXXXX si neplní svoju vyživovaciu povinnosť, ktorá mu vyplýva z ustanovenia § 62 Zákona č. 36/2005 Z. z. o rodine a o zmene a doplnení niektorých zákonov a zároveň mu bola uložená rozsudkom Okresného súdu v Trebišove pod č. 7P/335/2009 zo dňa 14.04.2010, ktorý nadobudol právoplatnosť dňa 07.05.2010 a to v mieste bydliska ako aj inde prispievať na výživu svojho XXXXX sumou 35,- € mesačne vždy do 15. dňa v mesiaci vopred k rukám matky XXXXX, čo si neplní od mája 2011 až doposiaľ, čím mu takto na bežnom výživnom vznikol dlh vo výške 315,- € hoci bol v predchádzajúcich dvadsiatich štyroch mesiacoch za taký čin odsúdený Trestným rozkazom Okresného súdu v Komárne č. 11T/4/2011 zo dňa 18.01.2011, právoplatný dňa 26.02.2011. 
Právna veta:
lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície        v Trebišove pod sp. zn.  ČVS: ORP-766/OVK-TV-2011 zo dňa 18.01.2012 bolo vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. c Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 písm. a Tr. zákona o účinnej ľútosti a dlh na bežnom výživnom za žalované obdobie (vrátane mesiaca január 2012) vo výške 315,- € uhradil k rukám matky dieťaťa XXXXX, dňa 09.02.2012 peňažným poštovým poukazom.

	Uvedenú skutočnosť potvrdila dňa 22.02.2012 vo svojom výsluchu aj matka dieťaťa XXXXX, v ktorom uviedla, že dlh na bežnom výživnom za žalované obdobie zo strany obvineného považuje za uhradený.

	Poukazujúc na vyššie uvedené, trestnosť činu zanikla, lebo trestný čin nemal trvalo nepriaznivé následky, keďže páchateľ svoju vyživovaciu povinnosť dodatočne splnil, preto bolo potrebné trestné stíhanie zastaviť. 

Poučenie:
Proti tomuto  uzneseniu    je prípustná   sťažnosť,  ktorú   možno  podať do troch dní  od  oznámenia na Krajskú prokuratúru v Košiciach,  prostredníctvom tunajšej prokuratúry. Sťažnosť má odkladný účinok.

JUDr. Valéria Kovalová
prokurátorka